text: [{"text_idx": "#000002", "text": "Shillong:Ka Voice of the People Party (VPP), mynhynin ka sngi balang, ka la leit ban pynlong jingialang sa ha Sohiong konstitwensi ban khot ban wer ia ki paidbah ka Sohiong ban pyniasnoh bad ka party VPP bad kane ka jingialang ka long kum ka jingialang ban pynrung dkhot kaba mut ba naduh mynta ka sngi ka party VPP, ka la don ia ki nongkyrshan khnang ban iatreilang ban sain\u0303dur ia ka ri baroh kawei."}, {"text_idx": "#000003", "text": "U President ba rangbah ka party u bah Ardent Miller Basaiawmoit, u la ong ba ki paidbah kim dei ban pyniasoh bad ka party VPP, tang namar ba la sawa u prah ha kylleng kat shaba phai, hynrei kin pyniasoh, namar ki sngewthuh shai ba ki nongrim jong ka VPP ki long kiba skhem kiba shai bad ki long kita ki nongrim kiba lah ban ialam ia ka jylla bad ka jaitbynriew jongngi."}, {"text_idx": "#000006", "text": "U bah Ardent u la pynkynmaw ruh ba mynshwa ha ka por ba ki sdang ban seng ia ka party VPP, ki wad kylleng kylleng ki kyrtong ban pynieng, hynrei ym ioh bad ki ong ba ka party VPP kam don pisa, kam don kali bad ka bym lah long, hynrei mynta pat ki ia pan tiket, ym sngewthuh sngewthaw shuh na ka VPP bad mynshwa ki ong kam long da kane ka lynti mynta pat tang da kane ka lynti. Shuh shuh u ong \u201cNgi sngewtynnad ba kin wan pan tiket na ka party VPP, hynrei ngi kum ka party ngin hap da bishar bha ioh ba ki wan ban shu jop te ngim kwah\u201d la bynrap u bah Ardent."}]